《杂诗》
宋代·李复

沙虚路傍泉，江通石上井。
泉挹浅沙黄，井汲深江冷。
六月火云生，旱乌炎午影。
烦心欲清涤，呼儿问修绠。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。